

**INFORMACIJA O BROJU NOVOOSNOVANIH DRUŠTAVA I OBRTA PUTEM SERVISA HITRO.HR**

Preduvjeti za pokretanje malih tvrtki, organiziranih kao jednostavna društva sa ograničenom odgovornošću (j.d.o.o.), u Hrvatskoj su stvoreni 18. listopada 2012. godine - kada je stupio na snagu Zakon o trgovačkim društvima (NN 152/11, s izmjenama i dopunama 111/12, 68/13 i 110/15).


**Grafikon 1. i 2.** Broj otvorenih društava i obrta u 2016. i 2017. godini.



*Izvor: Fina, HITRO.HR*

Tijekom 2016. godine ukupno je putem servisa za HITRO.HR osnovano 6.559 društava i obrta dok je tijekom 2017. godine broj ukupno osnovanih društava i obrta putem servisa 7.081. Iz podataka prezentiranih u grafikonu 1. vidljivo je da je u 2016. godini otvoreno 197 obrta te je osnovano 2.266 d.o.o.-a i 4.096 j.d.o.o.-a, dok iz podataka grafikona 2. vidimo da je u 2017. godini otvoreno 245 obrta te je osnovano 2.575 d.o.o.-a i 4.261 j.d.o.o.-a.

**Grafikon 3.** Broj otvorenih društava i obrta od 1. siječnja do 30. rujna 2018. godine



*Izvor: Fina, HITRO.HR*

U razdoblju od 1. siječnja do 30. rujna 2018. godine ukupno je putem servisa HITRO.HR otvoreno 5.220 trgovačkih društava i obrta. Od toga je otvoreno 115 obrta i osnovano 1.724 društva s ograničenom odgovornošću (d.o.o.) i 3.381 jednostavnih društva s ograničenom odgovornošću (j.d.o.o.).

Ukoliko se osnivanja nastave istim intenzitetom kao i u promatranih prvih devet mjeseci ove godine, predviđanja su da će putem servisa HITRO.HR do kraja 2018. godine biti osnovano približno 6.960 društava i obrta što bi predstavljalo smanjenje od ukupno njih 121, odnosno 2% manje osnovanih društava i obrta u 2018. godini u odnosu na 2017. godinu.